

 **REPUBLIKA HRVATSKA**

**GRAD ZAGREB**

**Gradski ured za socijalnu zaštitu i**

**osobe s invaliditetom**

***Tim Grada Zagreba za sprečavanje i borbu***

 ***protiv nasilja nad ženama i nasilja u obitelji***

***Povjerenstvo za zaštitu od nasilja u obitelji***

KLASA: 550-01/19-001/140

URBROJ: 251-17-01/11-20-

Zagreb, 2. travnja 2020.

**SREDSTVIMA JAVNOG PRIOPĆAVANJA**

**Predmet: Zajedničko priopćenje Tima Grada Zagreba za sprečavanje i borbu protiv nasilja nad ženama i nasilja u obitelji i Povjerenstva za zaštitu od nasilja u obitelji povodom povećanog rizika od obiteljskog nasilja i nasilja nad ženama u tijeku pandemije koronavirusa COVID – 19 i informacije o uslugama za žrtve na području Grada Zagreba**

Poštovani/e,

 **Tim Grada Zagreba za sprečavanje i borbu protiv nasilja nad ženama i nasilja u obitelji** (u daljnjem tekstu: Tim Grada Zagreba) osnovan je 8. svibnja 2019. godine Zaključkom gradonačelnika (Službeni glasnik 11/19) temeljem Sporazuma o međuresornoj suradnji u području sprečavanja i borbe protiv nasilja nad ženama i nasilja u obitelji potpisanog od strane sedam ministara/ica Vlade Republike Hrvatske. Tim Grada Zagreba međuresornom suradnjom unapređuje sustav zaštite od nasilja nad ženama i nasilja u obitelji u lokalnoj zajednici čime daje doprinos prevenciji novih slučajeva nasilja.

 **Povjerenstvo za zaštitu od nasilja u obitelji** (u daljnjem tekstu: Povjerenstvo) osnovano je Zaključkom gradonačelnika ( Službeni glasnik 23/17) u cilju izrade i praćenja provedbe Zagrebačke strategije zaštite od nasilja u obitelji za razdoblje od 2018. do 2022. (Službeni glasnik Grada Zagreba 20/18).

 Članice Tima Grada Zagreba i Povjerenstva imenovane su iz redova istaknutih stručnjakinja iz sustava pravosuđa, socijalne zaštite, policije, obrazovanja, medija i organizacija civilnog društva koje su posvećene borbi protiv nasilja u obitelji i nasilja nad ženama.

 Organizacije diljem Europe i svijeta upozoravaju na mogući porast nasilja nad ženama i nad djecom jer stres zbog socijalne izolacije povećava napetosti i rizik od obiteljskog, ali i seksualnog nasilja. Naglašava se da su pod rizikom i one obitelji u kojima prije nije bilo pojave nasilja jer uslijed straha od nesigurnosti posla i financijskih problema dolazi do povećanja vjerojatnosti sukoba. U tijeku pandemije koronavirusa COVID – 19 koja predstavlja stresnu situaciju na globalnoj, nacionalnoj i lokalnoj razini, postavlja se pitanje u kojoj je mjeri dom sigurno mjesto za žrtve obiteljskog nasilja, posebice žene i djecu, koje, uslijed mjera koje bi ih trebale zaštiti od virusa, zapravo bivaju još ugroženije boraveći sa zlostavljačima.

 Zbog svega navedenoga, ali i posebice stresne situacije za građane/ke Grada Zagreba uslijed potresa, Tim Grada Zagreba i Povjerenstvo ovim putem apelira na sve da nasilje u obitelji kao i nasilje nad ženama ne smije ostati skriveno u domovima već je nužno obavijestiti policiju i Centar za socijalnu skrb Zagreb. Odgovornost je to svakoga od nas u zaštiti najranjivijih, jer je šutnja sudioništvo sa zlostavljačem.

 Grad Zagreb podržava 3 skloništa za žrtve obiteljskog nasilja kao i 6 savjetovališta (kako za žrtve obiteljskog nasilja tako i za žrtve seksualnog nasilja) u organizaciji gradske ustanove socijalne skrbi te organizacija civilnog društva. Sve žrtve obiteljskog nasilja kao i potencijalne žrtve želimo informirati kome se na području Grada Zagreba mogu obratiti kako bi se zaštitile:

|  |  |  |
| --- | --- | --- |
|  | **Dom za djecu i odrasle – žrtve obiteljskog nasilja „ Duga – Zagreb“** **(sklonište i savjetovalište)** | 01 6383 503 – opće informacije (8.00 – 20.00), info@duga-zagreb.hrSavjetovališta za djecu i odrasle žrtve obiteljskog nasiljaDostupan je besplatan broj telefona0800 8898Od ponedjeljka do petka od 16.30 – 19.30Email: mirna.zona@zagreb.hrinfo@duga-zagreb.hr Informacije za uključivanje u psihosocijalni tretman počinitelja nasilja u obitelji od ponedjeljka do petka od 8.00 – 20.00 sati na telefone: 01 4590 560091 3831 777 Email: tretman@duga-zagreb.hr |
|  | **Udruga Autonomna ženska kuća****(sklonište i savjetovalište)**  | P.P. 1910001 ZagrebZbog pandemije koronavirusa COVID – 19 trenutačno pružamo pružamo psihosocijano, psihološko i pravno savjetovanje ženama koje su žrtve obiteljskog ili partnerskog nasilja isključivo telefonski, e-mailom i putem socijalnih mrežaBesplatan broj: 0800 55 44Radno vrijeme savjetovalištasvakim radnim danom od 10.00 - 17.00E-mail: azkz@zamir.netWeb stranica: www.azkz.net |
|  | **Udruga ŽENSKA POMOĆ SADA - SOS TELEFON ZA ŽENE I DJECU ŽRTVE NASILJA** **(sklonište i savjetovalište)** | Zagreb, PP 992Radno vrijeme od 0 do 24 sata na sata na telefone 01/ 46 55 222 i besplatni za korisnike 0800 655 222**Pruža besplatne usluge savjetovališta i smještaja žrtava nasilja** zenskapomocsada@gmail.com |
|  | **Udruga B.a.B.e.****(savjetovalište)**  | Selska cesta 112 aradnim danom od 08.00 do 17.00 sati: 01 4663 666SOS telefon - besplatna pravna pomoć: 0800 200 144 ili 01 4611 351babe@babe.hrPsihološka pomoć Za termine za psihološko savjetovanje telefonski se najaviti na  01/ 4663 - 666 svakim radnim danom od 08-17 sati. |
|  | **Udruga Ženska soba – Centar za seksualna prava (savjetovalište)** | Maksimirska cesta 51 A, 10 000 ZagrebRadno vrijeme:Svakim radnim danom od 09:00 – 17:00 sati na broj telefona: 6119-174e-mail: zenska.soba@zenskasoba.hre-mail: savjetovaliste@zenskasoba.hr |
|  | **Centar za žene žrtve rata – ROSA****(savjetovalište)** | Adresa: Kralja Držislava 210000 ZagrebZbog pandemije koronavirusa COVID – 19 trenutačno pružamo psihosocijano, psihološko i pravno savjetovanje ženama koje su žrtve trgovanja ljudima, seksualnog i ratnog nasilja te koje su izbjeglice ili tražiteljice azila isključivo telefonski, e-mailom i putem socijalnih mrežaBesplatan broj: 0800 77 99Uredski telefon: 01 4551142Radno vrijeme savjetovalištasvaki dan u godini od 10.00 - 18.00 E-mail: cenzena@zamir.netWeb stranica: www.cenzena.net |

 S poštovanjem,

**VODITELJICA TIMA GRADA ZAGREBA**

**dr.sc. Lana Petö Kujundžić, v.r.**

**PREDSJEDNICA POVJERENSTVA**

**Romana Galić, univ.spec.act.soc., v.r.**